**Ministru kabineta noteikumu projekta „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk – noteikumu projekts) ir sagatavots atbilstoši Zinātniskās darbības likuma 11.panta trešajai daļai. |
| 2. | Pašreizējā situācija un problēmas | Doktora zinātniskā grāda piešķiršanas (turpmāk – promocija) kārtība noteikta Zinātniskās darbības likuma 11.pantā. Saskaņā ar šī panta trešo daļu promocijas tiesības konkrētā zinātnes nozarē var deleģēt augstskolai, ja tā atbilst šādiem nosacījumiem: 1) augstskolā tiek īstenota zinātnes nozarei atbilstoša akreditēta doktorantūras studiju programma (turpmāk – programma); 2) programmas īstenošanā iesaistīti vismaz trīs Latvijas Zinātnes padomes (turpmāk – LZP) apstiprināti eksperti (ekspertu datubāze pieejama <http://85.254.195.224/> ); 3) LZP ir sniegusi atzinumu par iespēju augstskolai deleģēt promocijas tiesības attiecīgajā zinātnes nozarē. To augstskolu saraksts, kurām konkrētās zinātnes nozarēs ir deleģētas promocijas tiesības, ietverts Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – MK noteikumi), kas izdoti saskaņā ar Zinātniskās darbības likuma 11.panta trešo daļu.  Pašlaik Biznesa augstskolā „Turība” tiek īstenota doktora studiju programma juridiskajā zinātnē, kas akreditēta 2010.gada 31.martā (programmas kods: 51380). Minētās studiju programmas īstenošanā ir iesaistīti šādi LZP apstiprināti eksperti – Dr.iur. Aivars Endziņš, Dr.iur. Jānis Načisčionis un Dr.iur. Andrejs Judins. LZP ir sniegusi pozitīvu atzinumu (15.02.2011. Nr.1/4.N-25) par iespēju Biznesa augstskolai „Turība” deleģēt promocijas tiesības juridiskajā zinātnē. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta noteikumu projekta „Grozījumi Noteikumu projekta mērķis ir deleģēt augstskolām promocijas tiesības tajās zinātnes nozarēs, kuras atbilst Zinātniskās darbības likuma 11.panta trešās daļas noteikumiem.  Noteikumu projekts paredz deleģēt Biznesa augstskolai „Turība” promocijas tiesības juridiskajā zinātnē. |
| 5. | Projekta izstrādē iesaistītās institūcijas | Biznesa augstskola „Turība” |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts paredz promocijas tiesību deleģēšanu, kas sabiedrības locekļiem neuzliek nekādus papildu pienākumus, kā arī neatstāj jebkādu cita veida ietekmi. |
| 7. | Cita informācija | Nav |

*Anotācijas II, III, IV, V un VI sadaļa - projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Biznesa augstskola „Turība”. |
| 2. | Projekta izpildes ietekme uz pārvaldes funkcijām | Noteikumu projekts paredz deleģēt promocijas funkciju Biznesa augstskolai „Turība”. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Izglītības un zinātnes ministrs \_\_\_\_\_\_\_\_\_\_\_\_\_\_\_ R.Broks

Vizē: valsts sekretārs \_\_\_\_\_\_\_\_\_\_\_\_\_\_\_ M.Gruškevics

20.04.2011 16:00

459

Kuļikovs, 67047893

[kaspars.kulikovs@izm.gov.lv](mailto:kaspars.kulikovs@izm.gov.lv)